b'\n_START_ARTICLE_\nWolfmother\n_START_SECTION_\nIstorija\n_START_PARAGRAPH_\n2004\xc2\xa0m., i\xc5\xa1leidusi debiutin\xc4\xaf album\xc4\x85 \xe2\x80\x9eWolfmother EP\xe2\x80\x9c, grup\xc4\x97 i\xc5\xa1 karto pateko \xc4\xaf klausomiausi\xc5\xb3 grupi\xc5\xb3 s\xc4\x85ra\xc5\xa1\xc5\xb3 vir\xc5\xa1\xc5\xabnes. Taip pat sudalyvavo kelete dideli\xc5\xb3 muzikos festivali\xc5\xb3 (Homebake ir The Big Day Out)._NEWLINE_2005\xc2\xa0m. grup\xc4\x97 persik\xc4\x97l\xc4\x97 \xc4\xaf Los And\xc5\xbeel\xc4\x85 (JAV), kur prad\xc4\x97jo darb\xc4\x85 kartu su Dave Sardy, kuris taip pat prodiusavo tokias grupes kaip Jet ar Oasis._NEWLINE_Tais pa\xc4\x8diais metais Wolfmother gavo apdovanojim\xc4\x85 Australijos jaunimo radijo stoties Triple J apdovanojimuose (kategorija \xe2\x80\x9eGeriausias Australijos met\xc5\xb3 albumas\xe2\x80\x9c)._NEWLINE_2006\xc2\xa0m. baland\xc5\xbeio m\xc4\x97n. j\xc5\xb3 debiutinis albumas buvo i\xc5\xa1leistas visame pasaulyje. Wolfmother dainos tapo populiarios tarptautin\xc4\x97je muzikos rinkoje._NEWLINE_J\xc5\xb3 dainas savo garso takeliams naudojo kai kurie film\xc5\xb3 k\xc5\xabr\xc4\x97jai bei daug \xc5\xbeymi\xc5\xb3 pasaulio firm\xc5\xb3 savo reklamose: Apple iPod, Playstation 2 ir Xbox 360, Mitsubishi Lancer, Jackass Number Two, House, the 2006 Australian Football League (AFL) finals, the Winter X Games._NEWLINE_2007\xc2\xa0m. Wolfmother kasmetiniuose Grammy apdovanojimuose laim\xc4\x97jo \xe2\x80\x9eGeriausio Hard-Rock pasirodymo\xe2\x80\x9c apdovanojim\xc4\x85 u\xc5\xbe savo dainos \xe2\x80\x9eWoman\xe2\x80\x9c atlikim\xc4\x85._NEWLINE_2008\xc2\xa0m. liepos prad\xc5\xbeioje buvo prane\xc5\xa1ta, kad grup\xc4\x99, d\xc4\x97l nesutarim\xc5\xb3, paliko Chris Ross, kuris grojo bosine gitara ir klavi\xc5\xa1iniais ir b\xc5\xabgnininkas Myles Heskett. 2009\xc2\xa0m. baland\xc5\xbeio prad\xc5\xbeioje grup\xc4\x97 koncertavo JAV jau pasikeitusi. Joje buvo trys nauji nariai gitaristas Aidan Nemeth, bosine gitara ir klavi\xc5\xa1iniais grojantis Ian Peres ir b\xc5\xabgnininkas Dave Atkins.\n_START_SECTION_\nKritika\n_START_PARAGRAPH_\nDaugelis kritik\xc5\xb3 pabr\xc4\x97\xc5\xbeia tai, kad Wolfmother per\xc4\x97m\xc4\x97 (kopijavo) daugel\xc4\xaf muzikini\xc5\xb3 element\xc5\xb3 i\xc5\xa1 toki\xc5\xb3 7-tojo de\xc5\xa1imtme\xc4\x8dio legend\xc5\xb3 kaip Led Zeppelin, Deep Purple ar Black Sabbath. Patys grup\xc4\x97s nariai neneigia, kad jiems \xc4\xaftak\xc4\x85 dar\xc4\x97 \xc5\xa1ios grup\xc4\x97s, ta\xc4\x8diau nesutinka, kad j\xc5\xb3 muzika\xc2\xa0\xe2\x80\x93 \xc5\xa1iek tiek \xe2\x80\x9esumodernintas\xe2\x80\x9c 70-\xc5\xb3j\xc5\xb3 rokas.'